Nenhum produto encontrado "fcc model".
modelo daban coliseu modelo modelo cadillac lufthansa modelo modelo camaro modelo campista modelo wpl modelo lamborghini van modelo
modelo gm uterina modelo modelo ixo modelo de gaz f18 modelo modelo camaro modelo campista modelo wpl cayman modelo
mbt model kittenbaby modelo grandis modelo charlotte modelo shizuka modelo modelo cinza golem modelo 212 modelo connor modelo
modelo lombar uterina modelo ausini modelo f18 modelo modelo cobra oloey modelo futuro modelo cayman modelo kurama modelo
modelo russ arnold schwarzenegger modelo ausini modelo arthas model modelo cobra oloey modelo dxf modelo explore model fallout model 1 Samuele 6 | Beibele Inthaneteng | Phetolelo ya Lefase le Lefsa
6 Areka+ ya Jehofa ya dula nageng ya Bafilisita dikgwedi tše šupago.
2 Bafilisita ba bitša baperisita le dinoge+ ba re: “Re tlo dira’ng ka areka ya Jehofa? Re botšeng gore re ka e romela le eng mo e tšwago gona.”
3 Bona ba re: “Ge e ba le bušetša areka ya Modimo wa Isiraele morago le se ke la e bušetša e se na sebego, le e bušetše e na le sebego sa molato.+ Ke moo le tlago go fodišwa, la tseba gore ke ka baka la eng seatla sa gagwe se le gometše.”
4 Bafilisita ba re: “Sebego sa molato seo re swanetšego go mo nea sona ke’ng?” Baperisita le dinoge ba re: “Go ya ka palo ya dikgošana+ tša Bafilisita, e tla ba diswantšho tše hlano tša gauta tša dikaku le diswantšho tše hlano tša gauta tša magotlo, ka gobane yo mongwe le yo mongwe wa lena le dikgošana tša lena le hweditše kotlo e swanago.
5 Le dire diswantšho tša dikaku tša lena le diswantšho tša magotlo+ a lena ao a senyago naga gomme le nee Modimo wa Isiraele letago.+ Mohlomongwe o tla hwefola boima bja seatla sa gagwe go lena le go modimo wa lena gotee le go naga ya gabo lena.+
6 Ke ka baka la’ng le thatafatša dipelo tša lena go etša kamoo Baegipita le Farao ba ilego ba thatafatša dipelo tša bona ka gona?+ Na ga se ka morago ga gore Modimo a ba otle o šoro+ mo ba ilego ba lesa Baisiraele ba tloga gomme ba wela tsela?+
7 Tšeang dikariki tše mpsha+ le dikgomo tše pedi tše di amušago tšeo di sa kago tša rwešwa joko,+ le di pane kariking gomme manamane a tšona le a bušetše lešakeng.
8 Le tšee areka ya Jehofa le e nametše kariking gomme diswantšho tša gauta+ tšeo le di neago Modimo e le sebego sa molato+ le di tsenye ka lepokising leo le lego ka thoko ga areka. Le lese kariki e sepele gomme e wele tsela.
9 Le lebeleleng: ge e ba kariki e rotogela seleteng seo areka e tšwago go sona, e lego Bethe-shemeshe,+ gona ke Modimo yo a re diretšego bošula bjo bjo bogolo; eupša ge e ba go se bjalo gona re tsebe gore e be e se seatla sa gagwe seo se re kgwathilego; e be e le kotsi feela.”+
10 Bafilisita ba dira ka mokgwa woo. Ba tšea dikgomo tše pedi tšeo di bego di amuša ba di pana kariking gomme manamane a tšona ba a tswalelela ka lešakeng.
11 Ba nametša areka ya Jehofa kariking,+ ba nametša le lepokisi leo le bego le rwele magotlo a gauta le diswantšho tša dikaku tša bona.
12 Dikgomo tša sepela thwii tseleng yeo e yago Bethe-shemeshe.+ Tša sepela tseleng e kgolo di tšama di lla gomme di sa arogele ka go le letona goba ka go le letshadi. Dikgošana+ tša Bafilisita tšona di be di sepela di šetše dikgomo morago go ba go fihla mollwaneng wa Bethe-shemeshe.
13 Batho ba Bethe-shemeshe ba be ba buna korong+ moeding. Ge ba gadia gomme ba ba bona Areka, ba ile ba thaba.
14 Kariki ya tsena ka tšhemong ya Joshua, Mobethe-shemeshe, ya ema moo go bego go na le leswika le legolo. Ba phapha dikota tša kariki gomme dikgomo+ ba di neela Jehofa e le sebego sa go fišwa.+
15 Balefi+ ba fološa areka ya Jehofa le lepokisi leo le bego le le gotee le yona leo le bego le rwele diswantšho tša gauta, ba di bea leswikeng le legolo. Batho ba Bethe-shemeshe+ bona ba neela dibego tša go fišwa gomme ba neela Jehofa dihlabelo letšatšing leo.
16 Dikgošana+ tše hlano tša Bafilisita tša bona seo, tša boela Ekirone ka lona letšatši leo.
17 Tše ke diswantšho tša gauta tšeo Bafilisita ba ilego ba di iša e le sebego sa molato go Jehofa:+ Baashidodo+ ya ba setee, Bagatsa+ ya ba setee, Baashikaloni+ ya ba setee, Bagathe+ ya ba setee gomme Baekirone+ ya ba setee.
18 Diswantšho tša magotlo a gauta di be di lekana palo ya metse ka moka ya Bafilisita ye e lego ya dikgošana tše hlano go tloga ka motse o šireleditšwego go fihla ka motsana wa nageng.
Leswika le legolo leo ba beilego areka ya Jehofa godimo ga lona ke bohlatse go ba go fihla lehono nageng ya Joshua wa Mobethe-shemeshe.
19 A bolaya banna ba Bethe-shemeshe,+ ka gobane ba ile ba tsepelela areka ya Jehofa. Ka gona o ile a bolaya batho ba masomešupa (batho ba dikete tše masomehlano [50 000])* gomme batho ba lla ka gobane Jehofa a ile a bolaya batho ba bantši.+
20 Banna ba Bethe-shemeshe ba re: “Ke mang yo a tlago go kgona go ema pele ga Jehofa Modimo yo yo mokgethwa?+ Na go ka se kgonege gore a re tlogele a ye go ba bangwe?”+
21 Ba romela molaetša ka batseta go badudi ba Kiriathe-jearima,+ ba re: “Bafilisita ba bušitše areka ya Jehofa. Theogang le e tšee le rotoge le yona.”+
^ Ba bangwe ba nagana gore polelwana “batho ba dikete tše masomehlano” e ile ya tsenywa ka morago tabeng ye.